Birt þann 14. ágúst , 2013 | Höfundur : Nörd Norðursins Útgáfu Xbox One frestað í 8 löndum Microsoft hefur ákveðið að fresta útgáfu Xbox One leikjatölvunnar til ársins 2014 í Rússlandi , Belgíu , Hollandi , Sviss , Svíþjóð , Noregi , Finlandi og Danmörku . Upphaflega stóð til til að Xbox One yrði fáanleg í 21 landi í nóvember en verður þess í stað seld í 13 löndum ; Bandaríkjunum , Kanada , Mexíkó , Brasilíu , Ástralíu , Nýja Sjálandi , Bretlandi , Frakklandi , Þýskalandi , Spáni , Ítalíu , Írlandi og Austurríki . Talsmaður Microsoft segir að fyrirtækið ætli sér að tryggja kaupendum Xbox One gæði frá fyrsta söludegi og þess vegna hafi verið ákveðið að fresta sölu leikjatölvunnar í þessum átta löndum , til að uppfylla þær kröfur . Í skaðabætur mun Microsoft bjóða kaupendum ókeypis leik með hverri seldri Xbox One tölvu í ofangreindum löndum .